Pasaporte kan Myanmar

An pasaporte kan Myanmar iyo an pasaporte na pig-iisyu sa mga namamanwaan kan Myanmar, dating Burma, para sa katuyohan na magbyahe pasiring sa ibang nasyon.

Mga opisina
Kaidtong 2014, an mga otoridad nagbukas nin bàgong mga opisina na nag-iisyu nin pasaporte sa Myanmar bilang dugang sa mga nag-eeksistir nang duwang opisina sa Yangon asin Mandalay. An mga bàgong opisina nagbukas sa lambang pitong estado asin pitong rehiyon sa Myanmar, asin man sa kabisera kan nasyon na iyo an Naypyidaw.

Kaidtong 2022, sarong bàgong sistema nin QR code an ipinamidbid bilang bàgong rekisitos para sa mga aplikante. Ginibong offline an sistema kaidtong Desyembre 2022. Dakol na aplikante kan pasaporte sa ngunyan an nagdedepende sa brokers na naghahagad nin ibang presyo para sa marikas na appointment dates. An mga embahada sa ibong na dagat parating naghahagad nin rekisitos sa mga aplikante na magbisita nin personal tanganing mag-schedule nin appointments, naghahatod nin perwisyo sa mga aplikante sa banyagang syudad na mayong embahada.

 Toltolan